Empompo Loway

Empompo Loway, "Deyesse", alikuwa msanii wa kurekodi muziki wa soukous, mtunzi na mpiga saksafoni, katika Jamhuri ya Kidemokrasia ya Kongo (DRC). Alikuwa mwanachama wa bendi ya soukous TPOK Jazz, iliyoongozwa na Franco Luambo, ambayo ilitawala sana tasnia ya muziki ya Kongo kuanzia miaka ya 1950 hadi 1980.

 Kazi 
Alimsaidia mwimbaji wa Kongo M'Pongo Love mapema katika kazi yake kwa kupanga muziki wake na kuajiri mlinzi tajiri kufadhili kazi yake.https://web.archive.org/web/20120408110026/http://www.coldrunbooks.com/mpongo.html

Aliachana na M'Pongo katikati ya mwaka wa 1980 na akajikita katika kuendeleza mwimbaji mwingine mchanga wa Kongo, Vonga Ndayimba, anayejulikana kama Vonga Aye na bendi inayomuunga mkono inayojulikana kama Elo Music.

Mapema mwaka wa 1981 alirekodi nyimbo kadhaa nchini Benin na mpiga gitaa Dk Nico Kasanda. Nico alipoondoka kwenye Orchester Afrika International ya Tabu Ley katikati ya 1981, Empompo alimwomba Nico kushirikiana katika baadhi ya miradi yake. Empompo pamoja na Vonga Aye, Nico na wanamuziki wengine 3 kutoka Elo Music walitumia mwezi mmoja huko Paris kurekodi mwishoni mwa 1981.

Kulingana na Empompo, walirekodi nyenzo za kutosha kwa albam sita, lakini ni mbili tu zilitolewa, zote zikiwa chini ya jina la Vonga Aye.

Mnamo 1983, huko Kinshasa, Empompo na rafiki yake kutoka TPOK Jazz, Sam Mangwana, pamoja na mwimbaji Ndombe Opertun, ambaye alikuwa ameondoka hivi karibuni TPOK Jazz, walianzisha bendi ya Tiers Monde Coopération. Bendi ilibadilishwa miaka michache baadaye kama Tiers Monde Revolution.

Alifariki tarehe 21 Januari 1990. Ken Braun, mkuu wa Sterns Music's nchini Marekani, alieleza Empompo Loway pamoja na Modero Mekanisi kama "wapiga saxofoni bora zaidi wa Kongo wa karne ya [20]"

 Marejeo 

Jamii:Arusha Editathon Muziki
Jamii:wanamuziki wa Jamhuri ya Kidemokrasia ya Kongo